Kellene egy kávé! - Ford SYNC3
2016. február 21. vasárnap, 20:18
http://formula.hu/auto/2016/02/21/kellene-egy-kave-ford-sync3
2016-02-21 20:18:00
Címkék: Ford Ford SYNC 3 infotainment system barcelonai Mobil Világkongresszus Tweet
A Ford hangvezérelt kommunikációs és fedélzeti szórakoztató rendszerével az autósok új alkalmazásokat kezelhetnek, pénzt kereshetnek csomagszállítással, hanganyagokat oszthatnak meg és időjárás-jelentést is hallgathatnak.
A Ford Motor Company Európában is bemutatta az új hangvezérlésű kommunikációs és fedélzeti szórakoztató rendszerét, a SYNC 3-at, amellyel az autóvezetők szóbeli utasításokkal irányíthatják okostelefonjukat, az audio- és navigációs eszközöket, valamint a klímaberendezést is.
A cég olyan új alkalmazásokat jelentett be a rendszerhez, amelyek az AppLink funkcióval kiegészített SYNC használatával hangvezérelhetők. Az autósok így akár pénzt is kereshetnek csomagszállítással, hanganyagokat vehetnek fel és oszthatnak meg, vagy időjárás jelentést hallgathatnak. A SYNC 3 nyáron kerül piacra Európában, először a Mondeo, az S-MAX és a Galaxy modellekben.Ráadásul a felhasználói élményt nagyban leegyszerűsítették azzal, hogy a leggyakrabban használt funkciókat (navigáció, audiorendszer és telefon) az ujjak közelébe helyezték. A rendszert gyorsabb adatfeldolgozással és az utasítás kiadásához szükséges lépések csökkentésével is fejlesztették. Emellett a Ford öt további nyelvvel növelte* a kompatibilitást, és az előfizetés nélkül is használható Vészhelyzeti Segélyhívó rendszer több lokalizált verziója is elérhető. Ha olyan baleset történne, amely a légzsák nyitásával vagy az üzemanyagellátás blokkolásával jár, a Vészhelyzeti Segélyhívó rendszer a Bluetooth-hoz kapcsolt okostelefont használva segít az utasoknak segítséget hívni az adott országban beszélt nyelven. A Vészhelyzeti Segélyhívó rendszer megadja a jármű helyzetét, hogy a mentőszolgálat operátora egyszerűbben küldhessen segítséget a helyszínre.